CELEX: 31991D0657
Language: el
Date: 1991-12-19 00:00:00
Title: Απόφαση του Συμβουλίου της 19ης Δεκεμβρίου 1991 για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και βοείου κρέατος

Avis juridique important

|

31991D0657

91/657/ΕΟΚ: Απόφαση του Συμβουλίου της 19ης Δεκεμβρίου 1991 για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και βοείου κρέατος  

Επίσημη Εφημερίδα αριθ. L 357 της 28/12/1991 σ. 0098 - 0099

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1991  για την παράταση της απόφασης 82/530/ΕΟΚ περί εξουσιοδοτήσεως του Ηνωμένου Βασιλείου να επιτρέψει στις αρχές της Νήσου Μαν την εφαρμογή καθεστώτος ειδικών αδειών εισαγωγής προβείου και βοείου  κρέατος  (91/657/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  το πρωτόκολλο αριθ. 3 που προσαρτάται στην πράξη προσχώρησης του 1972, και ιδίως το άρθρο 1 παράγραφος 2 και το άρθρο 5 δεύτερο εδάφιο,  την πρόταση της Επιτροπής,  Εκτιμώντας:  ότι οι κοινοτικοί κανόνες για το εμπόριο, με τις τρίτες χώρες, γεωργικών προϊόντων που υπόκεινται σε κοινή οργάνωση αγοράς, εφαρμόζεται στη Νήσο Μαν σύμφωνα με το άρθρο 1 παράγραφος 2 του πρωτοκόλλου αριθ. 3 που προσαρτάται στην πράξη προσχώρησης του  1972, και με τον κανονισμό (ΕΟΚ) αριθ. 706/73 (1)-  ότι η παραγωγή ζωικού κεφαλαίου αποτελεί παραδοσιακή δραστηριότητα στην Νήσο Μαν και παίζει σημαντικό ρόλο στη γεωργία της-  ότι, πριν από τη δημιουργία της κοινής οργάνωσης αγοράς στον τομέα του προβείου και αιγείου κρέατος στην Κοινότητα, η Νήσος Μαν εφήρμοζε, στα πλαίσια της τοπικής οργάνωσης της αγοράς της, ορισμένους μηχανισμούς ελέγχου των εισαγωγών προβείου κρέατος στη  νήσο, για να εξασφαλίζεται η κάλυψη των αναγκών εφοδιασμού του εμπορίου, αποφεύγοντας συγχρόνως διαταραχές στις διαρθρώσεις της παραγωγής προβείου κρέατος και, έμμεσα, στην παραγωγή ζωικού κεφαλαίου βοοειδών της νήσου, και στο γεωργικό της σύστημα  στήριξης-  ότι, με την απόφαση 82/530/ΕΟΚ (2), το Ηνωμένο Βασίλειο εξουσιοδοτήθηκε να επιτρέπει στην κυβέρνηση της Νήσου Μαν να εφαρμόζει καθεστώς ειδικών αδειών εισαγωγής προβείου και βοείου κρέατος, καταγωγής τρίτων χωρών και κρατών μελών, υπό την επιφύλαξη των  μέτρων που αφορούν τις συναλλαγές με τις τρίτες χώρες και τα οποία προβλέπονται από τους κανονισμούς (ΕΟΚ) αριθ. 805/68 (3) και (ΕΟΚ) αριθ. 3013/89 (4) για περίοδο εννέα ετών που λήγει στις 31 Δεκεμβρίου 1991-  ότι, στις 12 Δεκεμβρίου 1991, η Επιτροπή πρότεινε στο Συμβούλιο να παρατείνει την άδεια μέχρι το τέλος του έτους 1995- ότι το Συμβούλιο δεν είναι όμως ακόμα σε θέση να αποφασίσει για την πρόταση αυτή- ότι, εν τω μεταξύ, θα πρέπει να συνεχίσει να  εφαρμόζεται το παρόν σύστημα, για περιορισμένο χρονικό διάστημα, προκειμένου να αποφευχθεί διακοπή των συναλλαγών-  ότι θα πρέπει, ως εκ τούτου, να τροποποιηθεί το άρθρο 2 της απόφασης 82/530/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 2 της απόφασης 82/530/ΕΟΚ αντικαθίσταται από το ακόλουθο κείμενο:  "Άρθρο 2  Η παρούσα απόφαση εφαρμόζεται μέχρι τις 31 Μαρτίου 1992."  Άρθρο 2  Η παρούσα απόφαση απευθύνεται στο Ηνωμένο Βασίλειο. Βρυξέλλες, 19 Δεκεμβρίου 1991. Για το Συμβούλιο  Ο Πρόεδρος  P. DANKERT   (1) ΕΕ αριθ. L 68 της 15. 3. 1973, σ. 1. Κανονισμός που τροποποιήθηκε από τον κανονισμό (ΕΟΚ) αριθ. 1174/86 (ΕΕ αριθ. L 107 της 24. 4. 1986, σ. 12). (2) ΕΕ αριθ. L 234 της 9. 8. 1982, σ. 7. Απόφαση που τροποποιήθηκε τελευταία από την απόφαση  88/5504/ΕΟΚ (ΕΕ αριθ. L 273 της 5. 10. 1988, σ. 1). (3) ΕΕ αριθ. L 148 της 28. 6. 1968, σ. 24. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1628/91 (ΕΕ αριθ. L 150 της 15. 6. 1991, σ. 16). (4) ΕΕ αριθ. L 289 της 7. 10. 1989, σ.  1. Κανονισμός που τροποποιήθηκε τελευταία από τον κανονισμό (ΕΟΚ) αριθ. 1741/91 (ΕΕ αριθ. L 163 της 26. 6. 1991, σ. 41).